zs6sp – TEENSPANNING
Magalies Radio Amateur Klub
OVG 15 JULIE 2018 KAN LEWE OP VERAF GELEë WERELD WAARGENEEM WORD* * RUSSIESE RUIMTETUIG STEL NUWE REKORD OP NA INTERNASIONALE RUIMTETUIG. * * HOEKOM IS DAAR GOLWE OP DIE SEE.
IN ONDER DIE VERGROOTGLAS VANDAG:-
* * SAL LEWE OP `N VERAF WêRELD WAARGENEEM KAN WORD.
* * RUSSIESE RUIMTETUIG STEL NUWE REKORD OP NA INTERNASIONALE RUIMTETUIG.
* * HOEKOM IS DAAR GOLWE OP DIE SEE.
Hartlik goeiemore en weereens baie welkom hier by ONDER DIE VERGROOTGLAS VANDAG. Soos ek verlede week genoem het en soos jy ook weet het die koue sy tol geëis regoor Suid-Afrika. Oral oor het ons maar redelik gebibber van die koue.
Ek wil darem net waag om te sê dat ek is seker daarvan dat hierdie nie die laaste was van die koueweer nie. Net so seker ek is van die koue wat nog nie verby is nie is ek ook seker dat die brandstofprys ook nog heelwat gaan styg voor die einde van 2018. Ek het darem al genoem dat ek ek dink die brandstofprys gaan voor die 2018 eindig heel moontlik die R18 per liter kerf ernstig toets.
* * Dit alles gegewe, kom ons verlaat maar liewer die aarde met al sy probleme vir `n wyle. In ons volgende radio artikel is daar nie `n "JA" of `n "NEE" antwoord nie. Wat ons het, is `n hoë vlak van vertroue dat daar `n planeet mag wees waar daar `n vorm van lewe dalk kan voorkom volgens Felicia Chou by NASA se hoofkwartier in Washington.
`n Kunsternaar se voorstelling van hoe `n veraf geleë planeet met dalk `n bietjie groen op, kan lyk.
Volgens Chou het NASA in die afgelope dekade duisende planete buite die aarde se sonnestelsel ontdek, maar kan die planete lewe gewend wees. Een van die primêre bekommernisse van NASA is of die bewyse sterk genoeg sal wees om `n wêreld wat moontlik lewegewend kan wees, uitgeken sal kan word teenoor `n barre landskap.
Wetenskaplikes soek na tekens van vingerafdrukke wat deur lewe iewers in die hemelruim of op planeet agtergelaat was om verafgeleë wêrelde op te spoor.
Asgevolg van die feit dat die mens nie enige voorbeelde van lewe op so `n planeet sal kan versamel nie kan dit die appelkar maar so `n bietjie omgooi. Dis nou natuurlik ook asgevolg van die afstand wat gereis sal moet word na sulke afgeleë planete.
Ten laaste, die belangrikste element waarna wetenskaplikes soek is natuurlik suurstof, die gas wat deur fotosintese organismes op aarde geproduseer word. Dit kan gebeur dat `n planeet wel suurstof mag hê, maar dat dit nie genoeg is vir die mens om daar te lewe nie.
* * Nog steeds in die ruimte. Die afgelope week het `n Russiese ruimteskip die PROGRESS 70 wat vanaf die Baikonur Cosmodrome gelanseer was, `n nuwe rekord opgestel om kos- en ander voorrade na die INTERNASIONALE RUIMTESTASIE te verskeep. Die PROGRESS 70 vuurpyl was op Dinsdag 9 Julie gelanseer. Hy het 2 maal om die aarde gewentel en vier ure later bokant die Tasmaanse see en Australië aan die IRS gekoppel.
Die vorige vinnigste vlug het nagenoeg 6 ure geduur terwyl die vuurpyl vier maal om die aarde moes wentel.
FOTO DEUR NASA
Die PROGRESS ruimtetuie word net eenkeer gebruik voordat daarvan ontslae geraak word. Die tuie word al sedert 2000 gebruik om voorade na die IRS te neem. Die tuig sal tot Januarie 2019 gekoppel bly aan die IRS. Dit sal vol vuilgoed gelaai word waarna die PROGRESS sal ontkoppel en gelaat word om uit te brand in die aarde se atmosfeer.
Daar is tans twee robottuie asook die SPACEX DRAGON kapsule en die CYGNUS ruimteskip wat besig is om voorade by die IRS af te laai.
VINNIGSTE RUSSIESE RUIMTETUIG TOT OP DATUM – FOTO DEUR NASA
Die CYGNUS tuig is ook `n tuig wat eenmaal gebruik word terwyl die SPACEX DRAGON wel sy pad terug sal vind aarde toe vir hergebruik. Die Amerikaanse tuie neem `n hele paar dae voordat hule die IRS bereik. Dus gaan baie tyd verlore en kos dit ook heelwat meer om so `n tuig tot by die IRS te kry.
* * Dan so ten laaste . Ons geniet hulle elke keer as ons see toe gaan. Ons spring oor hulle en ry hulle met branderplanke en bande. Ons noem hulle golwe, maar hoekom is daar golwe op ons oseaane.
Die oseaane is nooit stil nie en of jy nou van die strand af of van `n boot af daarna kyk, verwag jy tog om selfs golwe op die horison te sien. Maar heelaas dis nie so maklik nie.
FOTO – NOAA.
Golwe onstaan asgevolg van energie wat deur die water beweeg. Dit veroorsaak dat die seewater in `n sirkelbeweging vloei.
As jy gedink het golwe word hoofsaaklik veroorsaak deur wind is jy heeltemal reg. Wind aangedrewe golwe of oppervlakte golwe word veroorsaak deur die wrywing tussen wind en oppervlakte water. Gevaarliker golwe word natuurlik ook veroorsaak deur wrywing wat gedurende weerstoestande soos byvoorbeeld orkane voorkom. Golwe kan ook veroorsaak word deur aardbewings , grondverskuiwings en vulkaniese uitbarstings wat diep onder die see plaasvind. Die vulkaniese uitbarstings onder die see, kan dan op hulle beurt weer TSUNAMIES veroorsaak wat weer golwe tot gevolg het.
Nog `n laaste opmerking – die aantrekkingskrag wat die son en die maan op die aarde uitoefen veroorsaak op hulle beurt ook weer golwe. Die golwe staan ook bekend as getygolwe. Dus kry jy by die see hoogwater en laagwater wat veroorsaak word deur golwe wat deur die son en die maan se aantrekkingskrag op die aarde veroorsaak word.
Dit het tyd geword om te groet. Ek hoop nie jy gaan te koud kry vandag en die komende week nie. Staan sterk , nog net so 45 tot 50 dae voor die somer ons weer gaan tref. Intussen hoop en bid ons ook vir genoeg reën in die Kaap , die Oos-Kaap en natuurlik regoor ons land.
Van my Johann du Plessis ZS6PSS tot volgende week, mooiloop, hou jou oë oop en wees veilig.
OVG 8 JULIE 2018 LAAI JY JOU SELFOON REG * * DAAR KAN OP JOU GESPIOENEER WORD MET `N MASJIEN WAT DEUR MURE KAN SIEN.
VANDAG IN ONDER DIE VERGROOTGLAS –
* * LAAI JY JOU SELFOON OP DIE REGTE MANIER ?
* * DAAR KAN OP JOU GESPIOENEER WORD MET `N MASJIEN WAT DEUR MURE KAN SIEN.
Hartlik goeiemore op hierdie heerlike wonderlike en meer as gewoonlik koeler wintersoggend. Maggies maar die afgelope paar dae was nou werklik koud en op plekke sommer ver onder vriespunt. Ek het lanklaas temperature op soveel plekke in Suid-Afrika gesien wat onder, en sommer ver onder vriespunt was. Te midde van die koue temperature wat sy kloue diep ingeslaan het regoor die hele Suid-Afrika is ons gelukkig om na `n heerlike warmhartige en goed saamgestelde bulletin te kan luister.
Koue of nie, moet ek vir jou die volgende vraag voorlê en moet ons ook terselfdertyd kyk na `n paar goeie wenke. HeeL eerste ,dink jy , jy herlaai jou selfoon elke dag op die regte manier. Wel , kom ons kyk wat sê die kenners.
Powered By News Republic- International Business Times
Dit wil vir my voorkom dat ons in die artikel gaan kers opsteek by `n hommeltuig entoesias. Volgens die hommeltuig entoesias, moet `n mens, wanneer jy beplan om `n selfoon aan te koop, baie seker maak hoe groot is die laaikapasiteit van die spesifieke selfoon se battery asook die battery se lewensduurte.
As jy vir `n redelike lang tyd die eienaar was van `n selfoon, sou jy waarskynlik ook opgemerk, dat die leeftyd en laaityd van jou selfoon se battery met tyd afneem, en dus nie meer funksioneer soos toe die battery en foon wel splinternuut was nie.
Selfoonbatterye is eintlik veronderstel om net soos `n mens te verouder en hulle werk verigting kan maar `n bietjie verswak asgevolg van verskeie faktore waaronder afname in werk verrigting tel. Daar is egter een groot ander bydraende faktor, en dit is die manier waarop jy daardie liefling, onmisbare elektronies speelding, wat jou selfoon genoem word, daagliks herlaai. Die opmerkings word gemaak deur CADAX wie `n battery toets en komponente verskaffer is.
Moet nooit jou selfoon gedurende die nag herlaai nie. Hier is ek seker een van die grootste oortreders in aanhalingstekens van die kwansuise selfoonherlaaiwet.
Dit wil dus nou voorkom dat die gewoonte baie meer skade doen as wat dit goed doen volgens die " MIRROR " tydskrif. Daar is ook dan nog die doemprofete wat sê dat die herlaai van `n battery deur die nag, kan veroorsaak dat die battery kan ontplof en erge beserings veroorsaak. Volgens kenners is dit nou nie heeltemal die waarheid nie.
Om jou darem gerus te stel aan die anderkant, `n selfoon en baie ander elektroniese katoeters maak gebruik van LITHIUM- ION batterye. Die battery bestaan onder andere uit `n anode, `n katode asook `n chemiese elektroliet. Wanneer jou foon in gebruik is, word die laaisiklus van die positiewe katode aangetrek deur die negatiewe anode met behulp van die elektroliet, voordat dit versprei word na verskillende dele van die foon, sodat opdragte dan uitgevoer kan word. Terwyl die foon herlaai word, vind die omgekeerde proses weer plaas.
Volgens `n opleidings webblad genaamd BATTERY UNIVERSITY, moet jy liefs die battery nie vol laai oornag nie maar eerder net vir kort tydjies. Die webblad maak daarop aanspraak, dat om die weg te volg, dit glo die battery se lewensduurte heelwat kan verleng.
Jy kan sekere voorsorg maatreëls tref soos, om te voorkom dat die battery laer as 15% van sy krag vermoeë oorhou. Ja, en meer as een keer het jy al gehoor dat jy batterye eers heeltemal moet dreineer, voordat dit herlaai word. Hiermee verskil die CADAX groep egter weer lynreg. Die idiaal is om die battery se krag tussen 65% en 75 % te hou.
Ten laaste tov. die artikel – jy hoef nie bekommerd te wees dat die battery sal oorlaai nie asgevolg van die feit dat laaiers gemaak word om af te skakel, sodra die battery ten volle gelaai is. Onthou dus om jou sel meer te laai, maar minder tot hy vol is. `n Oplossing is dalk om `n kragbank wat deesdae baie goedkoper is te gebruik om jou laaitydperke vinniger opmekaar te laat volg.
* * In ons volgende artikel. As jy bekommerd was oor GROOT BROER of BIG BOTHER wat dalk vir jou kan loer vanuit die ruimte, is hier dalk iets heel anders om oor meer bekommerd te wees.
Volgens Dan Robitzki van die tydskrif Artificial Intelligence is daar al vir dekades lank deur deurwinterde wetenskaplikes gesoek na maniere om deur mure te kan kyk. In die afgelope paar jare het hulle toe wel daar in geslaag, om tegnologie te ontwikkel wat van WI-FI gebruik maak wat mense deur mure kan waarneem.
`n Nuwe masjien is ontwikkel wat met algoritmes werk wat nie net `n persoon aan die anderkant van die muur kan waarneem nie, maar ook presies wat die persoon doen. Gelukkig vir ons word daar net `n stokfiguur van my of jou deur die algoritme geteken.
Die RF-POSE masjien se weergawe van hoe die masjien deur `n muur kan sien.
Die kunsmatige intelligensie gedrewe sisteem wat bekend staan as "RF-POSE"weerkaats WI-FI seine deur `n muur en weer vanaf mense waarna die algoritmes die vorms en patrone annaliseer. Die metode wat gebruik word is ook basies dieselfde as wat `n vlermuis gebruik, om sy rigting en prooi te kan bepaal.
Uit die aard van die saak het die stokfigure nie gesigte nie, maar nadat `n 100 deelnemers die sisteem geleer het kon die sisteem 83% van die kere reg voorspel wie was die persoon en wat was hy of sy besig om te doen.
Ek wil net vir jou noem dat hierdie is defnitief nie die eerste siteem wat ontwikkel is nie. Moontlik vir die gebruik vir mediese toepassings maar die Amerikaanse weermag en die Israelse Mosad, gebruik hierdie apparaat al vir baie lange jare om deur `n muur te kyk wie daar is en watter tiepe wapen hierdie knaap byvoorbeeld gebruik.
`n Baie meer eenvoudig apparaat wat jy al seker gebruik het, is die een, om vas te stel waar is jou waterkraanpype en elektriese kabels in jou huis se mure.
APPARAAT OM WATERPYPE EN ELEKTRIESEKABELS IN MURE OP TE SPOOR.
"RF -POSE" het te midde van die waarnemings deur mure, bekend gemaak dat alreeds stappe geneem is om mense wat gemonitor word te beskerm. Hulle is besig om mense annoniem te hou en alle data te enkripteer. Nog voorsorg maatreëls wat getref is, kan die persoon self ook die sisteem afskakel met `n beweging wat in die WI-Fi sisteem ingebou is. Die sisteem kan ook aan en af geskakel word deur net te sê "OK GOOGLE".
Sommige gebruikers kan dalk ook verkies om gemonitor te word deur die "RF-POSE" terwyl daar iemand by die persoon werk of na die persoon omsien. Sommige neurodegeneratiewe persone kan ook gemonitor word indien families dit verkies.
Ten laaste is dit net weereens goed om te weet dat die ontwikkelaars hulle daartoe verbind om die mense se private lewe defnitief te beskerm.
Ek glo jy is bewus van die "OK GOOGLE" opdrag wat jy ook vir jou selfoon kan gee en wat alles kan gebeur. Voordat jy die opdrag "OK GOOGLE" uitspreek om my van die lug af te kry groet ek en wens ek jou en jou familie `n goeie gesonde week toe.
Onthou alle informasie tov MRK is nie net op MRK se webblad beskikbaar nie maar is ook tesame met ONDER DIE VERGROOTGLAS se radio artikels beskikbaar by "teenspanning.wordpress.com"
Ek groet , van my Johann du Plessis ZS6PSS , mooiloop, hou jou oë oop en wees veilig.
OVG 1 Julie – JOU TYD VAN VERWISSELING VAN DIE TYDELIKE MET DIE EWIGE KAN DEUR GOOGLE VOORSPEL WORD. * * ROBOT HET NOU PAS `N OOGOPERASIE AFGEHANDEL. * * en DIE WITHOED KUBERKRAKERS
IN ONDER DIE VERGROOTGLAS VANDAG:
* * JOU TYD VAN VERWISSELING VAN DIE TYDELIKE MET DIE EWIGE KAN DEUR GOOGLE VOORSPEL WORD.
* * ROBOT HET NOU PAS `N OOGOPERASIE AFGEHANDEL.
* * en DIE WITHOED KUBERKRAKERS
Goeiemore en hartlik welkom hier by vandag se aflewering van ONDER DIE VERGROOTGLAS. Soos ek met elke artikel sê , as jy dalk nie die bulletin kon luister nie, of jy wil graag weer die OVG artikel lees en natuurlik ook na die meegaande fotos kyk kan jy dit weer gaan opsoek by "teenspanning.wordpress.com" Ek probeer om vir jou die artikels so interessant as moontlik te weergee. So, doen die moeite en registreer daar op MRK se webwerf sodat jy die artikel of artikels en MRK se doen en late kan ontvang wanneer dit gepubliseer word. Dit word geplaas is so gou as moontlik na die pas afgelope Sondag. Dan wag TEENSPANNING nog op jou artikel wat jy as klublid tog maar moet lewer. Hoekom is jy immers `n lid van die klub as jy nêrens `n bydrae of inset lewer nie. Om lid van die klub te wees was dit ook seker tog jou doel om interaksie met mede amateurs te bewerkstellig. Amateurradio is baie defnitief nie vir `n kluisenaar nie.
* * Maar kom ons kyk na ons eerste artikel. Seker maar `n bietjie snaak maar ons moet tog die wrede werkliheid in die oë staar. GOOGLE se Kunsmatige Intelligensie of Artificial Intelligence is glo by magte om te weet wanneer jy die tydelike met die ewige gaan verwissel. Anders as die SCI- FI of wetenskapfiksie flieks kan informasie wat verkry word eerder gebruik word om lewens te red as om dit te verloor. In `n artikel wat gepubliseer was in die NATURE wetenskap maandblad word daar genoem dat hoe meer elektroniese gesondheidsdata ingevoer word in die leermodel kan daar met groter akkuraatheid voorspel word wat met `n pasiënt gaan gebeur. Die model gebruik algoritmes om vas te stel hoe lank die pasiënt in die hospitaal moet bly , wanneer hy of sy ontslaan gaan word sowel as die tyd wanneer die dood kan intreë. Nou moet ek egter dadelikl my persoonlike mening hier weer gee en ek glo ek praat defnitief namens `n groot klomp mense. Dit maak nie saak wat die masjiene en rekenaars en wat ookal nog bepaal nie, alles berus by die Hoërhand om te besluit hoe jou lewe hier op aarde sal verloop. Die mens sal nooit by magte wees om die laaste besluit te neem nie.
Aangesien die masjien of rekenaar by magte is om vooruitskouings baie akkuraat te gee kan dit help om die pasiënt se siekte toestand te help vergemaklik en onder andere minder pynlik te maak. A I het alreeds `n hele aantal ander toepassings wat in die gesondheidsorg area gebruik kan word. Onlangs ontwikkelde algoritmes kan longkanker en hartprobleme met uiters hoë akkuraatheid voorspel, selfs beter as dokters en spesialiste.
Daar kan egter probleme ontstaan. Al die mediese informasie van miljoene pasiënte gaan na een sentrale punt gevoer word. Volgens die Verenigde Koningkryk se regerings gesondheidsdepartement is dit `n bekommernis aangesien daar `n monopolie kan onstaan tov die verkryging of beskikbaarstelling van pasiënte se medieserekords asook die beskikbaarstelling daarvan sonder toestemming van pasiënte.
Wat steeds egter nog vir my maar die rillings gee is die feit dat die rekenaars die tyd van jou afstrewe baie akkuraat kan voorspel. Hoe lyk dit, kom ons begin `n besprekingshoekie hier op MRK tov verskillende artikels van "ONDER DIE VERGROOTGLAS" en stuur vir my jou siening van die artikel na "telesatpta@gmail.com"
* * Nou na die wêreld van robotte. Galblaas en prostaat operasies is nou al heelwat kere voorheen deur robotte uitgevoer. Nou het hulle al gevorder met ontwikkeling en het die afgelope maand of wat alreeds `n oogoperasie uitgevoer. Vir die opleiding van die robot het spesialiste 12 kandidate vir `n retina operasie voorberei. Ses pasiënte se operasie was deur dokters op die ou hand manier uitgevoer en ses van die pasiënte was uitgevoer deur gebruik te maak van die robot. Volgens die Universitiet van Oxford Nuffield se departement van kliniese neurochirugie maak die robot gebruik van mikroklein instrumente om die operasie uit te voer. Een rede hoekom `n robot ingespan is om die operasie te doen was omdat die robot word beheer deur die dokter maar word nie moeg en bewe enigsin nie.
Al twaalf operasies was suksesvol maar in sekere gevalle was die robot operasies meer suksesvol as die menslike hande.
* * In ons laaste artikel vir vandag bly ons darem met ons voete vierkantig op die grond maar ons gaan kuier net op `n ander manier maar weer in wêreld van die rekenaars. As jy nog nooit gehoor het van die withoed kuberkrakers of soos wat hulle in engels bekend staan die "Whitehat Hackers " het jy dalk net al voordeel getrek uit hulle werk wat hulle lewer.
Dan Robitzski van FUTURE SOCIETY skryf die volgende. WHITE HAT HACKERS is persone wat deur maatskappye gehuur word om hulle digitale en data deel te infiltreer. Hulle opdrag verder is om na moontlike sukuriteitsgapings te soek, dit te diagnoseer, sodat kriminele kuberkrakers nie die geleentheid kry om wel by `n maatskappy se rekenaarsisteem in te breek nie. WIT HOED kuberkrakers wys vir maatskappye daarop dat hulle motor navigasiestelsel, remstelsels ens in `n kuber aanval beskadig of heeltemal buite werking gestel kan word. Die kuberkriminele kan soos in die geval van die LIBERTY groep, die laaste paar weke, groot somme geld of `n losprys eis om die stelsel vry te stel van hulle aanval.
Dit is baie nodig dat eerlike kuberkrakers somtyds dieselfde metodes as kriminele moet gebruik om maatskappy te beveilig. Ongelukkig is dit ook so in Amerika dat die regering van tyd tot tyd selfs ook die eerlike krakers straf asgevolg van die feit dat die wet baie breed beskryf word.
Om mee af te sluit Chrysler het byvoorbeeld 1 miljoen voertuie terug geroep na die fabriek, aangesien die WITHOED krakers, nadat hulle foute op die motors uitgewys het, dit aan die publiek bekend gemaak het nog voor Chrysler enigsins die probleme kon ondervang.
Teen die tyd dat jy heerlik terug sit en luister na die artikel is ek iewers oppad terug van Burgersdorp in die Noordoos Kaap waar die temperature die afgelope week so tusen -1 en -4 en 14 / 15 / 16 was.
Ek hoop en vertrou jy het die artikel geniet en my uitnodigiong staan dat jy vir my jou mening moet stuur oor die rekenaar van GOOGLE na "telesatpta@gmail.com . Ek sal jou mening defnitief in `n volgende uitgawe hanteer. As jy `n interessante artikel raakloop, engels of afrikaans e/pos dit vir my. Ek sal dit vertaal en vir ons mede amateurs aanbied.
Van my Johann du Plessis ZS6PSS ek groet , mooiloop , hou jou oë oop en wees veilig.
OVG 24 JUNIE 2018 WêRELD SE KRAGTIGSTE REKENAAR – WêRELD SE EERSTE ELEKTROMAGNETIESE KANON.
* * DIE WêRELD SE MEES KRAGTIGSTE REKENAAR
* * WêRELD SE EERSTE ELEKTROMAGNETIESE KANON
Goeiedag en weereens hartlik welkom vandag hier by ONDER DIE VERGROOTGLAS. Ek glo en vertrou dat jou week en ook dat jou naweek tot dusver heel skaflik verloop het.
Heeleerstens kyk ons vandag na `n artikel wat deur David Szondy van FUTURISM geskryf is. Szondy het dieper gaan kyk na die wêreld se mees kragtigste rekenaar.
Die rekenaar heet SUMMIT en is 8 maal meer kragtig as sy voorganger. Die Verenigde State van Amerika se departement van energie by die OAK RIDGE National Laboratory het die sluier gelig oor die kragtige rekenaar wat bymagte is om 200,000 triljoen berekeninge (tweehonderduisend triljoen) per sekonde te kan verwerk. Dit is gelykstaande aan 200 petaflops. Ek moet net byvoeg al wat ek van die syfers verstaan is dat dit weerlig vinnig en uiters baie bewerkings is. Op sterkte van die informasie kan ORLN die aanname maak dat Summit selfs vinniger is as TITAN wat deur dieselfde maatskappy vervaardig was. TITAN is in 2012 in werking gestel en het `n kapasitiet van 27 petaflops teenoor soos ek alreeds genoem het SUMMIT se 200 petaflops.
Wêreld se kragtigste superrekenaar kan `n ongelooflike 200,000triljoen bewerkings per sekonde doen.
Superrekenaars het so vinnig en elektronies gevorderd geraak dat `n mens ook baie maklik daardie klein super rekenaartjie vergeet, wat jou selfoon genoem word. ORNL of OAK RIDGE NATIONAL LABORATORY se TITAN super rekenaar is sowat 200,000 keer meer kragtiger as jou gewone persoonlike rekenaar op jou studeertafel.
Nou kan jy die vraag vra hoekom nou iets nog vinniger?. Eintlik is dit voor die handliggend. Wetenskaplikes is seker van die mees gulsigste gebruikers van kragtige rekenaars. Elke keer as iemand die grense van `n rekenaarreeks met sy navorsing bereik, veroorsaak dit dat die rekenaarmark nog iets kragtiger tot beskikking van byvoorbeeld die wetenskaplike daar moet stel.
Hetsy dit fisika, biochemie, meteorologie, inginieurswese of kunsmatige intelligensie is, is daar baie areas wat uiters kragtige rekenaars benodig. Jy kan byvoorbeeld begin om navorsing te doen en `n model skep vir `n eenvoudige kolom lug en voordat jy jou kan kry is jy hard besig om modelle vir weerpatrone op te stel. Hierdie laat my baie dink aan Kobus ZS6KOB wat jare gelede begin het om weervoospellings vir duiweboere te doen. Vandag kan jy by Kobus gaan kuier en kyk hoe kragtig is sy rekenaars deesdae om vir ons die weervoorspellings informasie te verskaf wat onder andere gebruik word deur Nico ZS6OI vir MRK se bulletins en nog steeds deur duiweboere, vliegtuig loodse, bruide en selfs Jan Alleman.
Die heruitvinding van `n enkele neuron kan dalk daartoe lei dat jy met jou nuwe kragtige rekenaar `n virtuele rot se brein kan ontwikkel.
Selfs nog meer belangrik is die feit dat toegang tot sulke kragtige rekenaars kan ook internasionale komplikasies meebring. Nou weer `n vraag – hoekom is daar konstante mededinging om groter en beter super rekenaars in Sjina , Japan, Taiwan, Indië , die Verenigde State van Amerika en Europa te ontwikkel en te bou ?. Wel, sulke rekenaars is uiters belangrik vir die wetenskap, weervoorspelling, intelligensie, kernkragwapens, besoeke aan ander planete en natuurlik ook komplekse inginieurs probleme.
Seker een van die belangrikste, is die feit dat SUMMIT die eerste rekenaar is wat die vermoeë het om een biljoen biljoen wetenskaplike bewerkings per sekonde te doen, en dit staan dan ook bekend as die EXASKAAL bewerkings.
Dit kan werk doen tov. kunsmatige intelligensie, masjien onderrig, vrae tov. van medisyne kan hanteer word, asook baie ingewikkelde fisika probleme. Die eerste taak wat SUM MIT sal moet verrig sal aanstaande jaar in aanvang neem. Dit staan bekend as die INCITE of Energy Innovative and Novel Computational Impact on Theory and Experiment, program.
Nog projekte wat vir SUMMIT wag, is navorsing van hoe swaarelement soos goud en yster op of in supernovas vorm, en ontleding van openbare gesondheid wat kan help om die uitwerking van kanker onder die bevolking in die VSA beter te verstaan.
Die afgelope week of wat op Vrydag 15 Junie was die bekendstelling van die SUMMIT super rekenaar. Die VSA wys ook aan die wêreld dat hulle op die voorpunt van tegnologie wat betref, super rekenaars staan.
Myns insiens gaan dit nie lank neem voordat die Sjinese moontlik gaan probeer om Amerika die stryd aan te sê nie. Net die tyd sal ons egter leer.
* * ……………en nou iets van `n heel ander sterkte of krag. Ons kyk na die Amerikaanse vloot se spik splinternuwe elektromagnetiese kanon wat gebruik maak van `n tiepe spoor onder die loop waarin die projektiel met `n outomatiese arm ingevoer word. Die projektiel wat gebruik word is ongeveer so lank soos `n grootman se se arm maar tog effens dunner.
Die EMRG of "Electromagnetic Railgun" is `n langafstand wapen wat projektiele afvuur deur gebruik te maak van massiewe elektriese pulse, in plaas van chemiese aandrywings elemente. Net om dit meer duidelik te maak , die chemiese aandrywings elemente is maar net dood eenvoudige kruit.
Die Amerikaanse vloot het nog `n stap verder gegaan deur buskruit te vervang met die afvuur van elektrone. Aan die einde van 2017 was die aankondiging alreeds gemaak dat die kanon al in die veld getoets kan word. Die togsnelheid van die projektiel word gebruik om groot skade aan te rig en sy teiken te verwoes.
Die "Railgun" word geklassifiseer as `n hipersoniese wapen vir die volgende redes naamlik dat die loopsnelheid is oor die 7350 kilometer per uur wat net `n bietjie meer as MACH 6 verteenwoordig en met `n reik afstand van oor die 185 kilometer. Die projektiele word uit die loop geskiet met `n massiewe elektromagnetiese puls. Dus is dit nie nodig om hoë ladings plofstof in `n dop te laai nie. Dit is die kinetiese energie wat die teiken vernietig. Toetse wat op kort afstand met die kanon gedoen was , het die projektiel gelyktydig deur sewe plate van 6 duim dik elk geskiet .
Asgevolg van die feit dat chemiese plofkoppe en aandrywers nie nodig is vir die kanon nie sal daar baie meer plek wees om genoeg patrone aanboord van oorlogskepe te berg as voorheen.
Dit sal skepe baie veiliger maak aangesien daar dan nou nie plofstof of chemiese aandrywers aanboord sal wees nie.
Daar gaan gepoog word om die vuurkrag van die kanon tot by 20 megajoules op te stoot maar Dr. Thomas Beutner verwag dat die spoed nog voor September 2018 na 32 megajoules verhoog sal word. Net om dit in perspektief te stel.
Een Megajoule is gelyk aan die krag of energie van `n een ton voertuig wat teen `n spoed van 257 kilometer per uur ry. En dan laastens . Asgevolg van die feit dat die wapen baie rondtes sal moet afvuur is die ontwikkelaars van "RAILGUN" nog kliphard besig om te sorg dat die loop uiters duursaam moet wees.
Die krag van die kanon het gladnie sy gelyke in enige ander land nie.
Ongeag die mees kragtige superrekenaar of supersoniese kanon het die tyd ons alweer ingehaal. Ek moet groet en ek wens almal `n aangename dag en week toe. Kom lees die artikel weer aanstaande week by "teenspanning.wordpress.com"
Van my Johann du Plessis ZS6PSS mooiloop, hou jou oë oop en wees veilig.
OVG 18 JUNIE 2018 – VANDAG HOEKOM IS DIE MENS BANG VIR A I en — NUWE KOOLSTOF ULTRAKAPASITOR BATTERY.
* * HOEKOM IS DIE MENS BANG VIR KUNSMATIGE INTELLLIGENSIE.
* * en NUWE KOOLSTOF ULTRAKAPASITOR BATTERY.
Welkom vanoggend hier by ONDER DIE VERGROOTGLAS. Die afgelope paar dae het die temperature nogal heelwat skerper koue meegebring. Te midde van die skerper temperatuere hoop ek jy het die MRK bulletin tot dusver geniet en ek glo jy gaan ook ONDER DIE VEGROOTGLAS geniet.
Vervolgens kan ons maar weer die vraag vra, hoekom is die mens bang vir Kunsmatige Intellegensie of soos wat dit in Engels beter bekend is as ARTIFICIAL INTELLIGENCE. Wanneer mense masjiene of rekenaars sien wat optreë soos mense, word daar maar altyd gespot dat die mens eendag, onderdanig sal wees aan hulle robotheersers. In die fliek "2011 : A Space Odyssey " en "Avengers : Age of Ultron" het die AI robotte hulle mens vervaardigers hulle slawe gemaak en hulle ook voorberei dat hulle uitgewis gaan word. Die mense het in die twee flieks nie net geveg vir hulle basiese regte nie maar om ook van hulle oorheersers te onsnap wat hulle minder as mense geag het.
Dit klink asof dit net in flieks kan gebeur maar nou het ELON MUSK sy stem bygevoeg by die fliek uitsprake en dit het ook opsigself `n hele paar rooivlae gehys ten opsigte van A I. Volgens Musk moet die mens werklik bekommerd wees oor die moontlikheid dat robotte in die strate sal beweeg en mense skiet. Hy het ook sover gegaan om te sê dat A I is `n groter risiko vir die mens as Noord Korea. Selfs Stephen Hawking, toe hy nog geleef het, het ook in 2014 al gewaarsku dat A I die einde van die mens hier op aarde kan veroorsaak.
In die MIT Media Lab in Cambridge, Massachusettes , het navorsers fotos van die Barcelona Casa Mila so erg verander dat dit deesdae bekend staan as die " Nagmerrie Masjien" Volgens navorsingsbestuurder van die MIT laboratorium stel sy maatskappy net daarin belang om te sien hoe A I emosies onder andere vrees by die mens laat ontstaan.
BARCELONA CASA MILA – NAGMERRIEMASJIEN.
Nou-ja wat ook al gebeur in die toekoms , al word daar gesê dat die mens deur A I robotte beheer kan word is dit myns insiens onmoontlik aangesien daar altyd `n mens in beheer sal moet wees. Die enigste probleem wat ek sien is, as `n siek mens iewers op die wêreld op een of ander manier hierdie robotte kan aanwend om wel die wêreld te probeer beheer.
* * Ons volgende artikel geskryf deur David Zsondy van FUTURISM.
Ultra hibriede kapasitor kan Litium batterye se effektiwiteit en krag radikaal verhoog.
Volgens Loz Blain `n joernalis, kan NAWA TECHNOLOGIES se nuwe nanobuis ultra kapasitor `n hele omwenteling meebring in die elektriese motorwêreld ten opsigte van laai van koolstof batterye, krag afstand en effektiwiteit.
Die unieke krag van die Lithhium battery sowel as die uiters vinnige manier waarop dit kan herlaai sal die nuwe koolstof ULTRA kapasitor volgens NAWA TECHNOLOGIES daartoe bydra dat elektriese aangedrewe motorbatterye honderde kilogram minder weeg. NAWA is net buite buite die Franse hoofstad , Parys. Die nuwe battery deur NAWA hou glo baie groter en beter voordele in vir die elektriesemotor bedryf en blykbaar op ander gebiede ook.
Voertuie wat van die Koolstof Ultrakapasitor gebruik kan maak.
Om mee te begin. Die Koolstof ultra kapasitor se laai en ontlaai moontlikhede is byna onglobaar. In vergelyking met ander batterye gebeur die laaiproses van die ultra kapasitor `n 1000 maal vinniger . Ons praat nou deesdae hier van die feit dat die battery in `n paar sekondes kan herlaai. Dit gebeur vinniger as wat jy brandstof in jou motor se brandstoftenk by `n motohawe kan ingooi.
Volgens NAWA is daar geen chemiese reaksie wat plaasvind nie. Dit is `n proses van skeiding van van protone en elektrone. Gedurende die supervinnige laaiproses wat plaasvind onstaan daar geen hitte opbouing nie en die battery swel ook nie uit nie. Dit gee glo die koolstof ultrakapasitor `n uiters lang leeftyd. Die battery kan tot een miljoen keer gelaai word.
Volgens Pascal Boulanger hoof van NAWA word dieselfde vervaardigings metode gebruik, as wat gebruik word om fotovoltaaise panele te vervaardig. Die vervaardigingsproses is al deur en deur, deur die industrie bewys en is doeltreffend en koste effektief.
Die voordele is nie vir Boulanger van die belangrikste kenmerke nie. Hy glo dat die koolstof ultrakapasitor se omgewings voordele sal `n baie groter troefkaart wees vir die industrie as wat die tegniese voordele inhou.
Boulanger sê voorts dat hierdie is `n droom wat waar geword het deurdat sy maatskappy NAWA TECHNOLOGIES nie gebruik maak van Lithium, Kobalt of enige ander skaars aardmetale nie. Hierdie metale besoedel die omgewing en is ook moeilik om te myn. Om die metale uit die grond te haal deesdae is onverskoonbaar aangesien dit ons planeet verwoes. NAWA gebruik net koolstof en aluminium. Die koolstof word verkry van natuurlike volhoubare hulpbronne. Volgens Boulonger hoef NAWA nie te myn vir produkte nie. Toe hy NAWA gestig het was sy doel om `n volhoubare produk daar te stel.
Sy droom was om veilige en omgewings skoon batterye te vervaardig.
Kan `n voertuig totaal gebruik maak van NAWA koolstof tegnologie.? Volgens NAWA se uitvoerende direkteur Ulrik Grape is die antwoord , beslis ja, veral vir die kleiner tiepe van voertuig en kort afstande in en om stede en dorpe. Met die battery kan `n motor tussen 50 en `n 100 kilometer ry en `n herlaai kan tussen 10 en 20 sekondes duur. Hierdie is perfekte voordele vir `n verhuurings maarskappy met `n vloot kleiner karre.
Nou-ja vir net sovel voordele het die ultra kapasitor ook maar sy nadele.
Tiepiese Ultrakapasitor batterytpak.
`n Ultrakapasitor berg net 25 persent krag in teenstelling wat `n lithium battery per eenheid gewig kan berg. Dus sal dieselfde grote ultrakapasitor battery net `n kwart van die afstand kan lewer van dit wat `n lithium battery gewoonlik lewer.
Tweedens kan kapasitors gedurende `n stoor tydperk krag verloor. Al los jy jou kar met sy ultrakapasitor in jou garage volgelaai, gaan daar defnitief tussen 10 en 20% krag by wyse van spreke, uitlek elke dag.
NAWA glo deur die Ultrakapasitor tesame met `n lithium battery te gebruik kan dit groot voordele inhou. Die lithium kan lang afstand lewer terwyl die Ultrakapasitor uiters vinnig kan herlaai. `n Baie groot voordeel van die Ultrakapasitor is die feit dat hy wanneer die voertuig, hetsy kar of groot trok, besig is remme aan te slaan word die remenergie terug gevoer in die battery. Ongelukkig kan die lithium battery nie die vinnige lewering van energie absorbeer nie maar deur die twee batterye te kombineer kan die Ultrakapasitor die vinnige lading opslurp en weer aanwend om krag te lewer.
NAWA verwag om in 2019 met volproduksie van sy koolstof ultrakapasitor battery te begin. Dit wil ook voorkom of die EV of elektriese voertuigmark met groot afwagting sit en wag vir die battery. As jy enigsins verder wil oplees oor die koolstof ultrakapsitor kan jy NAWA technologies gaan GOOGLE.
Ek glo in die volgende paar jare gaan ons nog tonne nuwe batterye sien wat dalk met groter voordele op die mark geplaas sal word.
Voor my batterye afloop, groet ek en wens jou `n goeie en aangename koel week toe. O-ja onthou eerskomende Woensdag is die 21ste Junie. Dan is dit die winterewening, want van Donderdag begin die dae al weer langer word en die son begin weer vroeër opkom.
Korter of langer dae, ek groet, van my Johann ZS6PSS mooiloop, hou jou oë oop en wees veilig.
OVG 10 JUNIE 2018 – WARMWATER VLOEI STILLE OSEAAN BINNE – MAAN BEWEEG STADIG WEG VAN AARDE.
* * WARMWATER IS BESIG OM IN DIE SENTRALE STILLE-OSEAAN IN TE KRUIP.
* * MAAN BESIG OM STADIG WEG TE BEWEEG VAN DIE AARDE.
* * * `n Hartlike warm welkom hier by ONDER DIE VERGROOTGLAS vandag saam met my Johann ZS6PSS . Ek glo dat jy veral hier in Pretoria darem nog nie so koud kry as wat mense in ander dele van die land kry nie. Ek het die afgelope week terugvoer gekry van Burgersdorp in die Noord-Ooskaap dat die temperature daar so in die omgewing van -5 tot so -7 grade Celsius varieër . Ek dink dit is darem redelik kouer teenoor ons temperature hier in Pretoria van so plus 4 / 5 grade.
Maar kom ons verskuif ten minste vir die oomblik na die warmer waters van die Stille oseaan. Na `n middelmatige La-Nina verlede jaar het temperature en reënval in die ekwotoriale Stille Oseaan weer die afgelope April na normaal terug gekeer. Die meegaande foto wat op 9 April geneem was het getoon dat seevlakke normaal is, maar aan die begin van Meimaand het seevlakke weer begin opbou in die Sentrale Stille oseaan.
Foto links in April 2018 deur Jason-3 satelliet geneem van die Stille oseaan wat teen gewone hoogtes (in groen) geneem is. In Mei 2018 verskyn `n Kelvin golf (in rooi) op die ewenaar. (NASA)
In die tropiese deel van die Stille Oseaan word die styging van seevlakke veroorsaak deur `n laag warmer water wat op, of net onder die oppervlakte voorkom. Hierdie kol warmer water is besig om ooswaarts deur die Stille Oseaan al op die ewenaar langs te beweeg. Die golf of kol water, staan ook bekend as die KELVIN golf en is gewoonlik die teken dat `n El-Nino kan onstaan.
Kelvin golwe onstaan na kort periodes wanneer die heersende oostelike winde verander na westelike winde , wat ook bekend is as westelike windvlae. Dit het blykbaar al vroeg gedurende 2018 in die Stille oseaan onstaan . `n Bydraende faktor was ook die feit dat die winde wat oos waai op die ewenaar, ook verswak het. Die Kelvin golf word verteenwoordig deur die rooi patroon wat op die foto voorkom.
El-Nino`s onstaan wanneer `n hele aantal Kelvin golwe soos ons rooipatroon wys, begin om warm water van wes na oos, op die ewenaar te versprei. Dit veroorsaak hoër seevlakke in die sentrale Stille Oseaan en kan voorkom selfs sover as die ooskus van Sentraal en Suid-Amerika. Die warm water is volgens die fotos vasgevang net onder die oppervlakte van die sentrale Stille oseaan en veroorsaak nie enige verwarming van die see-oppervlakte nie. Dit is defnitief die eerste tekens van `n komende El-Nino.
Ten laatste om seker te maak dat die El- Nino nie onverwags sy opwagting maak nie hou weervoorspellers van byvoorbeeld die NOAA of te wel die NATIONAL OCEANIC and ATMOSPHERIC ADMINISTRATION die situasie fyn dophou met die naderende somerseisoen.
* * Nou van die see na die maan. Nuwe navorsing deur NASA se wetenskaplikes wys daarop dat die maan besig is om stadig in `n spiraalvorm weg te beweeg van die aarde af. Die vraag is net hoekom is dit besig om te gebeur.
Die maan is nie net mooi nie maar is ook van kardinale belang, vir ons ekosisteem en vir dierelewe hier op aarde.
Die spoed waarteen die maan wegbeweeg van die aarde af kan lewe hier op aarde baie beinvloed, maar dit kan biljoene jare neem, skryf wetenskalike Dr. Maggie Aderin-Pocock. Al neem ons die maan hier vlak neffens ons aarde soos wat dit nou is, as vanselfsprekend aan en dat dit altyd daar was, is dit nie eintlik heeltemal waar nie. Navorsers dink dat die maan ongeveer so 4.5 biljoen jaar gelede gevorm het toe `n proto-planeet die grote van Mars met die aarde gebots het. Simulasies wat met `n rekenaar gedoen was het gewys dat gedurende die vorming van die maan, was die maan maar net ongeveer 22,500 kilometer van die aarde af teenoor die nagenoeg 400,000 kilometer wat hy vandag is.
Meegaande foto:- Daar word geglo dat die maan gevorm het na `n massiewe botsing tussen die aarde en `n asteroied.
Navorsing het ook nou getoon dat die maan besig is om teen 3.78 sentimeter per jaar weg te beweeg van die aarde. Dit kan vergelyk word met die spoed wat `n mens se vingernaels per jaar groei. Sonder die maan kan die aarde se rotasie verstadig wat sal kan veroorsaak dat die aarde baie onstabiel kan word. Maar uit die aard van die saak kan dit biljoene jare neem voordat dit gebeur. Die migrasie van die maan weg van die aarde af, is hoofsaaklik toe te skryf aan die see getye op die aarde. Die maan word binne die aantrekkingskrag van die aarde gehou, asgevolg van die krag wat die aarde daarop uitvoer. Die maan op sy beurt oefen ook aantrekkingskrag op die aarde uit wat veroorsaak dat die aarde se oseaane `n tiepe van `n gety boepens vorm.
Op die baie vroeë aarde, toe die maan net gevorm het, was die aardse dae glo so ongeveer 5 ure lank. Asgevolg van die remeffek wat die maan op die aarde uitoefen vir die afgelope 4.5 biljoen jaar, het dae tot 24 uur verstadig. Die lengte van `n dag en die rotasiespoed van die aarde kan `n uiters groot rol speel op sy stabiliteit.
As die aarde stadiger draai kan dit ook veroorsaak dat ons planeet totaal onstabiel raak wat op sy beurt weer `n effek op ons seisoene kan uitoefen. Dae kan oor `n tydperk van 4,5 biljoen jaar selfs 19 uur daglig gee.
FOTO:- Toe die maan jonger was het hy baie naby om die aarde gewentel.
Seisoene huidig hier op aarde, is asgevol van die hoek van 23 grade, waarteen die aarde op sy eie as hang in die ruimte. Gedurende die somer is die noordelike hemisfeer gekantel na die son wat langer en warmer dae meebring. Daarteenoor is die noordlike hemisfeer weggedraai van die son en veroorsaak kouer toestande en selfs ook sneeu in daardie dele.
Die mens sal moontlik hierdie latere uiters koue en warm toestande oorleef deur gebruik te maak van lugverkoeling en verwarming. Ongelukkig is die meeste diere nie aangepas vir hierdie moontlike uiterste toestande nie. Hulle sal ook nie vinnig genoeg kan aanpas om byvoorbeeld te kan hiberneer in koue toestande nie.
Die moontlikheid is gladnie uitgesluit dat die mens oor 4.5 biljoen jaar, nie meer op die aarde sal leef nie , en dat hulle alreeds dan dalk na ander planete of sterre geimmigreer het.
Wees verseker, oor 4.5 biljoen jaar sal ek en jy en nog dermiljoene ander mense nooit hier op aarde oorleef nie. Net so voor ek afsluit , `n laatste vraag – het ons regtig die maan nodig?
Jy moet seker maak dat jy die artikel ook in TEENSPANNING gaan lees om die meegaande fotos van die artikel te bekyk. Alle bedrywighede van MRK sal jy ook in TEENSPANNING vind.
Ek groet, voorspoedige week, van my Johann du Plessis ZS6PSS, mooiloop, hou jou oë oop en wees veilig.
OVG 13 MEI 2018 OORLOG REELS IN DIE RUIMTE PETROLPRYS KAN VLAK VAN R15.60 PER LITER TOETS
Deur Johann ZS6PSS
VANDAG IN ONDER DIE VERGROOTGLAS:
OORLOG REELS IN DIE RUIMTE
PETROLPRYS KAN VLAK VAN R15.60 PER LITER TOETS
Welkom hier saam met my Johann ZS6PSS jou gasheer vir die volgende paar minute in ONDER DIE VERGROOTRGLAS ATELJEE. Ek was vir die helfte van die afgelope week, weer uitstedig met soutmyn bedrywighede. Toe ek natuurlik Vrydagmiddag laat hier by die QTH land ,was dit eers weer voor die rekenaar inskuif om die weeklikse radio artikel vir die naweek vir jou luistergenot gereed te kry.
Vandag kyk ek na die interessante saak naamlik :- kan die mens oorlog in die ruimte voorkom. ? Ek het alreeds voorheen ook so vinnig na die moontlikheid van oorlog in die ruimte verwys.
Jy sal nou natuurlik so `n bietjie skuins kyk vir die simpel, en ek kan maar sê baie onvanpaste vraag. Soos jy weet, is oorlog alweer die afgelope paar dae byna op almal se lippe, en baie spesifiek daar in die Ooste tussen Israel en Iran. As jy na die nuus luister, sou jy gehoor het dat daar geen soldate met mekaar slaags geraak het nie. Op die oomblik word van elektronieka gebruik gemaak om te veg. Alles word deur rekenaars geplot, `n knoppie word gedruk, en `n vuurpyl word afgevuur. Daar word op groot rekenaarskerms gesien hoe die ding op jou land afpyl. Vinnige berekeninge word deur nog `n rekenaar gedoen , `n vuurpyl word afgevuur om die naderende gevaar te gaan onderskep en te neutraliseer. Natuurlik is daar wêreldwyd, oral konfrontasies tussen verskillende groepe in verskillende lande. Hier ter plaatse lyk dinge ook maar vrotterig.
Oorlog in die ruimte ? Ja, baie moontlik , maar wie teen wie. Wel , as jy kyk na wat vandag hier op aarde aangaan en veral daar in die ooste en ook die midde-ooste, dan is dit nie onmootlik dat nasies in die ooste dit kan begin. Dit hang net af van hoe ver gevorderd is hulle ruimteplanne.
Ek kyk natuurlik futuristies na die saak. Jy kan nie nou sê dat Amerika en China aanmekaar sal spring nie. Nee, ek glo dit kan eers oor `n langtyd in die toekoms plaasvind. Het jy al `n bietjie jou gedagtes vrye teuels gegee, en begin dink hoe kan dit gebeur. Ek dink heeleerstens kan verskillende moondhede vir mekaar die tande en ook die wapens wys. Hoor vir my baie mooi , hier uit Afrika sal jy nie een land kry wat by dit betroke sal en ooit kan raak nie. Ontwikkeling ten opsigte van die saak, het iewers daar doer in die verlede nooit ontwikkel nie…….. Maar kom ek laat dit maar net , daar.
Soos ek gesê het moondhede soos Amerika, China en Rusland en selfs Noord Korea kan dalk slaags raak. Ek is uit die aard van die saak daarvan oortuig dat dit nie net drie groepe sal wees nie. As jy so `n bietjie terug dink toe Professor Stephan Hawking nog geleef het, het hy genoem dat die mens se enigste manier van oorlewing is dat hy sal moet uitwyk in die ruimte op soek na ander planete of sterre . Die sterre is natuurlik moontlik, as daar `n vervoermiddel is wat miljoene keer vinniger is as dit wat nou gebruik word om die ruimte te verken.
Ek wil voorspel dat die groepe wat eendag in die ruimte woonagtig sal wees, sal op mekaar spioeneer, en mekaar ook aanval om dalk beter tegnologie te bekom of dalk kos in die hande te kry. Ek het al gewonder, hoe sal die groepe dalk kan voorkom, dat hulle gewaar sal word as hulle nou na `n aangrense planeet of ster toe sou gaan vir `n aanval. Sal hulle iewers ver op die planeet land en dan in klein ruimteskepies of karretjies, wat natuurlik kan vlieg die vyand nader.
Hierdie aanvalle en wat daarmee saamgaan, gaan alles gebasseer wees op waarskynlik die nuuste elektroniese toerusting om wel `n oorlog in die ruimte te kan voer. Ek is seker daarvan dat jy het al so `n ietsie van STAR WARS in jou lewe gesien het. Hierdie , `n mens kan hulle maar stamme noem, soos van ouds, met net die nuuste tegnologie, het mekaar nie `n oomblik gespaar om in een of ander konfrontasie te staan teenoor mekaar nie.
Maar nou by die artikel wat my genoop het om hierdie artikel te saam te stel.
Deesdae is daar `n handleiding wat geskryf is om oorlog in die ruimte te beheer en te kontroleer. Die handleiding staan bekend as die "WOOMERA" handleiding wat gedurende ondehandelinge in Australië sy onstaan gehad het. Kan oorlog nie maar net hier op aarde bly nie ? Watter reëls sal van toepassing wees as oorlog uitbreek in die ruimte? Kenners van die wet is huidig besig om te debateer, oor vrae tov. hoe daar te werk gegaan sal word om wette vir oorlog in die ruite daar te stel. Die vraag is ook sal aardgebonde wette van toepasssing gemaak kan word op die ruimte.
Waaroor kan daar oorlog gevoer word? Ek het dit ook misgekyk. Daar is talle satelliete wat gebruik word vir kommunikasie, die weer, navigasie vir jou GPS, monitering en selfs vroeë waarskuwingssisteme wat `n groot aantrekkingskrag kan wees in so `n oorlog. As jy beheer het oor die verskillende satelliete is jy in beheer van die ruimte. Reëls van regulasies tov. van ruimte oorlogvoering is tans nog baie vaag.
Daar is alreeds heelwat maniere in plek, vir antisatelliet oorlogvoering en ook bv. die gebruik van smoorseine om GPS satelliete buite werking te stel. Een baie belangrikke ding, wat jy nie uit die oog moet verloor nie, is die satelliete wat verantwoordelik is vir die beheer van finasieële sisteme. Sou `n vyandige "ruimtestam " beheer kry oor die satelliet, kan jy sonder geld sit en dit sal ook veroorsaak, dat die finasieële markte in een stort, of beheer word tot nadeel van jou sak.
Met finansieële probleme wat kan onstaan met satelliete het die wêreld skielik nou met ander oë begin kyk en die saak geniet nou wêrelwye aandag. In Amerika het hierdie saak soveel momentum gekry, dat President Donald Trump nou sover gegaan het om `n Amerikaanse ruimte militêremag in die lewe te roep. Soos wat hy gesê het , Amerika het `n lugmag en niks verhoed hulle om ook `n ruimtemag daar te stel nie.
Internasionale kenners van regsaspekte en die wet werk nou aan die handleiding van WOOMERA wat bekend staan as die " MANUAL on INTERNATIONAL LAW of MILITARY SPACE OPERATIONS".
Net ter inligting. Die handleiding is vernoem WOOMERA , die plek in Australië vanwaar Australië se eerste satelliet in 1967 gelanseer was.
Volgens Rusland is ruimte oorlog voering defnitief oppad.
Alhoewel so `n handleiding op geen manier afdwingbaar is nie kan dit `n aanduiding gee van hoe moodhede in die ruimte teenoor mekaar behoort op te treë. Die vraag is , wat sal gebeur as die agressiewe, en dus nou my stam , die MUKKE wat `n baie sterk en elektronies die voortou neem, sou in `n geveg betrokke raak met die res van die ander ruimtestmme asook die aardbewoners. Sit `n bietjie terug en laat jou gedagtes gaan oor `n moontlike ruimte oorlog. Jy moet maar futuristies dink. Dink net hoe lekker kan die elektronieka entoesiaste en fundies baljaar as daar wel oorlog in die ruimte kan onstaan.
Ons sal wapens sien , en glo maar daar bestaan alreeds uiters gevorderde wapens, wat nou alreeds aangewend kan word. Dink ook maar net aan die suksesse, wat daar alreed met laserwapens bereik is.
Daar bestaan huidig `n ruimte ooreenkoms tussen lande en moodhede, maar die ooreenkoms is alreeds 50 jaar oud ,en ek glo kort defnitief aandag. Hierdie is en was nie die laaste wat jy van ruimte oorlogvoering gehoor het nie.
……………….en net so voor ek afsluit. Daar is sterk gerugte dat petrol volgende maand, dis nou Junie moontlik die vlak van R15.60 per liter kan toets.
Dis defnitief slegte nuus. Ek groet. Van my Johann ZS6PSS. mooiloop, hou jou oë oop en wees veilig.
OVG 6 MEI 2018 AFTEL VIR MARS LANDINGSTUIGN BEGIN
2018-05-18 2018-05-18 zs6sp
IN ONDER DIE VERGROOTGLAS VANDAG;
* * AFTELLING VIR INSIGHT MARSLANDINGSTUIG BEGIN.
* * ELEKTRIESEMOTOR OORLOG NOU IN ALLE ERNS AAN DIE GANG.
* * REGISTREER BY "teenspanning.wordpress.com" OM JOU GEREëLDE OPDATERINGVAN TEENSPANNING TE ONTVANG.
Hartlik goeiemore weereens en welkom ook hier by ONDER DIE VERGROOTGLAS. As `n mens so in die aand na die nuus uitsendings sit en kyk, en dis ook bygesê as jy tyd daarvoor het, sal jy sien dat die dag en nag temperature die afgelope paar weke nogal heelwat geval het. Daar is egter nog `n paar plekke in die WES-Kaap, wat darem so nou en dan nog `n temperatuur van bo 30 grade Celsius iewers uitkrap. Origens, wil dit voorkom, asof die winter heelwaarskynlik nou opgedaag het.
`n Mens kan darem nog met somersklere rondloop, maar ek glo dit gaan nie meer vir lank wees nie.
* * Maar kom ons verskuif die kollig na Californië, waar NASA hard besig was om die laaste voorbereidings te tref, vir die lansering van die Marslandingstuig, wat bekend is as INSIGHT.
INSIGHT was gister die 5 de Mei, gelanseer vanaf die Vandenberg lugmag basis in Californië, en is nou alreeds baie ver in die interplanetêre ruimte oppad na Mars.
Gedurende die vroeë more ure op die 5 de Mei, het miljoene Californieërs, `n skouspel aanskou wat nog nooit tevore, in hierdie staat vir sy inwoners beskore was nie.
Aanboord van die 57.3 meter hoë ATLAS V vuurpyl, was dan ook soos ek alreeds genoem het, die NASA se INSIGHT Marslandingstuig. Daar word beplan om die landingstuig , te laat land op die ELYSIUM PLANITA area wat in die noordelike hemisfeer van Mars geleë is.
Nou-ja alles wat ek nou vir jou genoem het hoop ek het alreeds gister plaasgevind, aangesien daar net `n 2 ure lanseervenster is om die Atlas vuurpyl van die grond af te kry. Sou hy, en ek hoop hy het defnitief nie , swak weersomstandighede ondervind nie, sal die lansering uit die aard van die saak, natuurlik uitgestel word totdat die weer gustig is vir `n lanseringsvenster .
Kom ek skuif nou net vir so `n wyle die lansering terug na Saterdagmiddag toe.
NASA se INSIGHT wat na Mars toegaan sal vir menige Californieër letterlik `n sitplek in die voorste gestoeltes verskaf aangesien die lansering, natuurlik weer bygesê, as daar geen wolke is nie, vir baie kilometers al langs die Californiese kuslyn gesien sal kan word.
Die UNITED LAUNCH ALLIANCE Atlas V 401 vuurpyl, sal sowat 400,000 kilogram stukrag lewer wat gelyk staande is aan 3.8 miljoen Newtons. Gedurende die eerste 17 sekondes van die vlug, sal die vuurpyl vertikaal die lug in opstyg. Dan sal hy so `n bietjie swaai, en dan sy neus in die rigting van die Suidpool draai.
Binne een minuut en agtien sekondes, sal die vuurpyl Mach een bereik asook 9 kilometers bo die aarde wees. Na een uur en negetien minute sal INSIGHT sy Interplanetêre baan bereik en sterk oppad wees na Mars.
Ek glo dat ons weer eers so in die omgewing van einde Oktober begin November kan uitkyk om te sien hoe INSIGHT op Mars gaan land, aangesien die vlug sowat ses maande en dalk nog `n bietjie langer kan duur.
* * In ons volgende artikel. Is die elektriesemotor oorlog nou aan die gang. Wel dit wil tog so voorkom, aangesien die Taiwanese vir Elon Musk se TESLA maatskappy die stryd aangesê het.
Volgens James Gilboy, joernalis van "James Gilboy Articles", het die XING MOBILITY maatskappy so `n bietjie TESLA se stert vasgetrap met die ontydige bekendmaking, van hulle " Miss R electric super car".
Die MISS R gaan glo mense se asems op en van die pad heeltemal wegslaan. Die XING Mobility maatskappy het gesê, die motor gaan een wees in sy eie klas. Onthou nou net asseblief weer, hierdie is `n elektriesemotor. Hierdie knaap kan 1341 perdekrag lewer en `n togsnelheid van anderkant 270 kilometer per uur haal. Die MISS R batterypak lewer 52 kWh, terwyl gemik word daarna om tot soveel as 1 megawatt uit die battery te kry. Hoe hulle dit gaan regkry, sal nogal baie interessant wees om te kan aanskou.
Net vir interessantheids halwe, Thoshiba het nou ook van die super tiepe batterye bekend gestel wat binne 6 minute gelaai kan word, en die kar na die vinnige laai tot 350 kilometer ver ry. Die battery stoor twee maal meer energie, as wat `n tradisionele Lithium-ion battery kan stoor. Die Thoshiba battery laai in `n vyfde van die tyd vol.
XING MOBILITY het in `verklaring gesê, dat hy beplan om vroeg in 2019, alreeds 20 karre gereed te hê vir die mark, teen net 1 miljoen dollar per voertuig. Xing kan TESLA glo die loef afsteek, aangesien TESLA eers teen 2020 sy eerste hieper elektriesemotor, gereed sal hê vir bemarking.
Nog net `n laaste stukkie nuus. Gaan na "teenspanning.wordpress.com" en registreer daar, om jou gereelde opdaterings van TEENSPANNING te ontvang. Dit beteken sodra daar `n artikel of nuus van een of ander aard van die klub in TEENSPANNING verskyn, sal jy onmiddellik die nuus op jou rekenaar kan ontvang. Dit was sommer baie maklik vir my om dit te doen. Ek noem dit net weer, "teenspanning.wordpress.com" vir vinnige opdatering van Magaliesradio- amateurklub se nuus en aktiwiteite.
Van my Johann ZS6PSS, ek wens jou `n aangename dag en week toe, en ek groet, mooiloop, hou jou oë oop en wees veilig.
OVG : 29 APRIL 2018 WERELD RADIO AMATEURDAG
Goeiemore van my Johann du Plessis ZS6PSS en weereens, is ek jou gasheer vir die volgende paar minute met ONDER DIE VERGROOTGLAS.
Nou-ja dit is langnaweek vir party mense en ander moet ongelukkig werk. Die wil ook voorkom asof die uitkoms dalk met goeie reën, ook die afgelope paar dae tog sy pad na die Kaap en omstreke gevind het. Dit is natuurlik so dat die Kaap kry sy reën in die winter, maar die afgelope byna drie jaar, was daar een of ander gordyn, wat die reën weggehou het. Maar ons is dankbaar saam met die Kapenaars vir die reën wat daar uitsak. Ons hoop net dit is nie die laaste nie. Ek wil dit ook nie glo nie, want ek dink dat die kouefronte dalk ook vir die volgende paar maande, tog goeie reën na die Kaap toe gaan bring.
Ongelukkig is die dag al so week of wat gelede verby, maar soos wat ek belowe het gaan ons vandag kyk na WêRELD RADIO-AMATEURDAG. Ek gaan darem ook so bietjie wyer kyk na kommunikasie, want dit wil blyk asof ons dit dalk baie meer gaan nodig kry as voorheen. Hier wil ek spesifiek kyk na HF kommunikasie. Ek wil jou ook uitnooi, om vir my gedagtes te stuur met `n e/pos van hoe jy die saak sien. Ek en jy weet dat as selfoon- en herhalertorings baie vinniger as wat ons dit gaan besef, dalk buite werking kan of dalk gaan raak moet ons, deur middel van ander metodes kan kommunikeer.
Nou eers vir `n oomblik terug by WêRELD RADIO-AMATEURDAG. Elke jaar op 18 April probeer amateurs wêreldwyd, om die koms van die wonderlike kommunikasie medium te gebruik, om die stigting van die INTERNASIONALE AMATEURRADIO UNIE, op 18 April 1925 te vier.
Baie jare voordat die WêRELDWYE WEB sy verskyning hier op die kommunikasie front gemaak het, was die skryf van `n brief gereken as een die vinniger maniere waarop daar enigsins enige kommunikasie bewerkstellig kon word. Dit was darem nou die kommunkasie van die telefoon uitgesluit, en moenie vergeet dat daar was darem ook teledrukkers en someer.
Daar was egter ook `n ander groep mense, wat alreeds in 1925 op `n ander manier met mekaar reg oor die wêreld gekommunikeer het, en dit is die groep manne en dames waarvan jy ook een is, naamlik die radio-amateur gemeenskap. Hulle het die radio as medium gebruik, vir byna `n honderd jaar al.
Gedurende April 1925 het die INTERNASIONALE AMATEURRADIO UNIE, die lig gesien in die kosmopolitiese stad van Parys in Frankryk. Hierdie baie nuuskurige en avontuurlustige manne, het ontdek dat die kortgolfspektrum, kommunikasie tussen radio-amateurs vergemaklik het, en het hulle ook wêreldwyd bymekaar gebring op die lug. Daar was voorheen gespekuleer, dat dit nooit moontlik sou kon wees nie. Hierdie groep pioniers het egter bewys, dat die duiwelsadvokate verkeerd is, en het dan ook die frekwensies as baie kosbaar begin bewaar en hou dit ook so oor baie jare.
Belangstelling oor die jare in die stokperdjie, het toegeneem maar deesdae redelik stadig. Daar is tans ongeveer 3,000,000 radio-amateurs regoor die wêreld. Deurmiddel van die medium, het verskillende rasse en nasionaliteite idees uitgeruil voordat daar e/posse, Twitters, selfone en Video kommunikasie was.
Soos ek alreeds genoem het, is WêRELD RADIO-AMATEURDAG alreeds verby, maar niks keer ons om nog steeds te kyk na sekere doelwitte wat die I A R U vir jou as amateur stel. Wat is daar dan nou meer lekker, as om deurmiddel van die ionosfeer met `n ossileerdende radiogolf, oor duisende kilometers van hier uit Suid-Afrika `n kontak te maak met `n ander amateur in bv. Amerika. So kon amateurs verskillende vastelande feitlik een maak.
Denkbeeldige grense in die lug, of die hemelruim, kon oorgesteek word, sonder dat jy `n paspoort of `n voertuig van een of ander aard sou benodig.
Die INTERNASIONALE AMATEURRADIO UNIE is ook die liggaam wat baie hard onderhandel en veg vir amateurs, sodat daar al hoe meer frekwensies vir kommunikasie beskikbaar gestel kan word.
Dit bring ons dan nou ook by die volgende punt wat voorvloei uit die IARU. Hoekom is jy `n radio-amateur. Baie van die manne kom doen die kursus, lê die HF assessering af, skryf die eksamen en verdwyn onmiddelik in die niet.
As jy nou kyk na die huidige situasie in ons land, dan moet daar tog iets vir jou wees in amaterradio. Hiermee bedoel ek nou, dit wat die afgelope paar dae besig is om te gebeur. Ons as amateurs het nog altyd radiokommunikasie gelewer wanneer dit kom by noodsituasies, motorwedrenne, fietswedrenne, die Comradesmaraton en nog vele sake.
Ek het die afgelope paar dae na vele boodskappe geluister of gelees, waar daar verwys word na amateurs en dat hulle gekontak moet word , aangesien die radio-amateur gebruik kan maak van HF kommunikasie. Maar nou hoekom dan nou HF. Iemand wat dit noem, sonder dat hy `n radio-amateur is moet dan tog iets weet van radiokommunikasie.
Sou ek of jy kommunikasie dalk dringend more of oormore moet lewer vir ons veiligheid, en hoor vir my baie duidelik , dit staan soos `n paal bo water dat dit kan gebeur, dan moet ons reg staan met ons HF stelle, wat jy enige plek kan neem of in jou motor moet kan installeer, om kommunikasie te verleen aan groepe mense wie jou defnitief gaan nader.
Weereens hoekom dan HF. Wel, sou ons herhaler se krag afgeskakel word vir `n lang tyd of gesaboteer word, sit ons met `n ernstige probleem, bygesê indien ons nie paraat is nie. Dus moet jy en natuurlik ek ook sorg, dat ons radios almal in goeie werkende toestand is. Ons moet indien ons iewers op `n plek moet wees vir kommunikasie ten volle van batterykrag van ons voertuie, of apparte battery gebruik kan maak. Met `n BHF/UHF stel is jy natuurlik gebonde met afstand omdat jy nie dalk deur `n herhaler kan werk nie.
Dus die oplossing is ten minste dat jou HF stel in jou voertuig geinstalleer kan word, om sodoende baie verder te kan kommunikeer met wie jou hulp nodig het. Dis soos wanneer `n groot storm jou area getref het, en jy moet nou beheer neem en byvoorbeeld mense ontruim na veiliger plekke toe, asook dat jy dalk ook moet help met voorsiening van voedsel en verblyf.
Dit kan alleen gedoen word as jy sorg, dat jy nou, en nie later, ten volle paraat is om probleme die hoof te kan bied. Ek vra baie ernstig, wees wakker, en gereed met hulp wanneer jou hulp benodig word.
Voor ek groet , Peter Spickett ons TEENSPANNING redakteur het my meegedeel, dat waneer jy nou na die TEENSPANNING web toe gaan, jy daar kan registreer en jy kan in die toekoms onmiddellik wanneer `n artikel of informasie in TEENSPANNING geplaas word dit ontvang per e-pos.
Tik jou e-pos adres hier in op die Teenspanning webblad en ontvang artikels sodra dit gepubliseer is.
Jy hoef nie nog te gaan soek vir dit nie. Ek wil ook `n beroep op jou doen, aangesien daar Sondag vir Sondag gevra word dat jy `n artikel, of sommer net `n klein bydraetjie vir Teenspanning lewer, tog gehoor gee aan die oproep. Doen die regte ding en skryf nou jou artikel en stuur dit aan vir Peter.
Jy weet, Peter het my meegedeel, dat hy nog absoluut geen artikels van lede van MRK ontvang het nie. Hoekom is jy so passief. Wees `n aktiewe lid van MRK met ten minste net die aanstuur van `n artikel en as dit dan moet sal ek die ding nog vir jou vertaal ook.
Dankie dat jy gehoor gee. Dis tyd om te groet.
Van my Johann du Plessis ZS6PSS mooiloop en in die tye hou jou oë ten alle tye oop en laat jou en jou familie asseblief tog veilig wees.
OVG 22 APR 2018 GLOEILAMP BRAND AL VIR 109 JAAR en HUBBLE RUIMTETELESKOOP 28 JAAR IN RUIMTE.
VANDAG IN ONDER DIE VERGROOTGLAS:-
** GLOEILAMP BRAND AL VIR 109 JAAR
** HUBBLE RUIMTE TELESKOOP VIER 28 STE VERJAARDAG.
Goeiemore weer hier van my, Johann du Plessis ZS6PSS. Ek hoop jy het `n wonderlike week agter die rug en ek wens jou nog `n beter komende week toe.
As nou naweek baie bedrywig was is jou liggie dalk `n bietjie flou .
Maar gepraat van liggies wat nie te flou brand nie. Het jy al gehoor van die, soos dit bekend staan , CENTENNIAL LIGHT , of die gloeilamp wat al vir `n , ja staan en hou stewig vas. Die gloeilamp brand al vir die afgelope 109 jaar lank. Hierdie is nie `n April gek grap nie.
Die CENTENNIAL GLOEILAMP is `n baie unieke gloeilamp, want die gloeilamp is die enigste gloeilamp wat al vir meer as `n honder jaar brandend gebly het. Dit brand al sedert 1901. Wêreld wat `n mylpaal en `n rekord is dit nie.! Die lamp was vervaardig deur Adolf Chailet, `n persoon wie baie sterk kompetsie vir Thomas Edison was. Te midde van die ontwerp, was Chailet nie naastenby so suksesvol soos Edison nie.
Mense kom van oral oor om te kom kyk na die baie uitsonderlike lamp. As jy ooit die kans sou kry, moet jy regtig die gloeilamp gaan besigtig, by 4550 Eastlaan Livermore Californië. Daar word uit die aard van die saak, uiters goed na die gloeilamp gekyk, want die gloeilamp se tuiste, is op die perseel van die LIVERMORE-PLEASANTON Brandweerafdeling. Asgevolg van die langtyd wat die lamp al brand, het die lamp die GUINNESS Book of World Records, Ripleys Believe It Or Not en General Electric uitgawes gehaal.
Die CENTENNIAL gloeilamp was oorspronklik `n 30 – Watt of `n 60 -Watt lamp, maar is deesdae baie flou en gee `n lig wat gelykstaande is aan `n 4 -Watt naglig. Die handgeblaasde glasbal en koolstof filament was vervaardig deur die maatskappy, Shelby Electric in Shelby Ohio gedurende die laat 1890`s. Daar is glo bewyse dat die lamp, in vier verskillende plekke gehang het , maar was vir die eerste keer eers in 1972 opgemerk , deur `n verslaggewer Mike Dunstun. Die lamp het sy aandag getrek, omdat dit redelik flou gebrand het. Nadat hy met heelwat mense onderhoude gevoer het, wie in Livermore woonagtig was, het hy in `n koerant 'n berrig geskryf, dat dit baie moontlik die gloeilamp is, wat die langste brand, van enige gloeilampe in die wêreld. Dit was toe ook bevestig deur die Guinness book , Ripley en `n paar koerante.
Gedurende 1976 het Brandweerstasie nommer 6, met die gloeilamp en al verskuif na `n nuwe perseel. Die gloeilamp was gedurende die skuif net vir 22 minute sonder krag . Dit was ook verpak in `n houer, wat spesiaal vir die trek gemaak was, en het ook met volle brandweerwa ondersteuning, na sy volgende en huidige bestemming vertrek. Die gloeilamp se honderjare van lig gee, was gevier deur `n braaivleis te gee aan die gemeenskap asook `n musiekkonsert.
Die gloeilamp brand nou alweer vir die afgelope 42 jaar. In 1937 het die gloeilamp ook vir `n rukkie nie gebrand nie, asgevolg van `n kragonderbreking wat voorgekom het. In 2013 onstaan weer `n probleem, toe daar vermoed was dat die gloeilamp uitgebrand het. Daar was egter `n probleem met die kragbron wat die lamp van krag voorsien. Die probleem was herstel en die lamp kon weer lustig voortbrand.
Die lamp kry natuurlik ook baie spesiale aandag, aangesien daar `n groep is wat na die lamp omsien, en bekend staan, as die Centennial Light Bulb Committee. Die Brandweer departement het besluit om die CENTENNIAL gloeilamp, al hou dit op om te brand, onder hulle vlerke te laat bly. Dit maak nie saak, vir hoe lank nie. Ek moet byvoeg. In my huis in die sitkamer is daar nog 4 gloeilampe wat steeds brand, van die dag dat ek en my LV en juniors die huis betrek het. Dit is nou al 33 jaar gelede. Goeie Wolfram lampe word natuurlik nou vervang met LED ligte wat ook `n baie lang lewensduur het.
……………………en nou ruimte toe. Volgens berigte vier die Hubble ruimteteleskoop sy 28ste jaar in die ruimte.
Hubble se 28ste verjaardag viering foto van die Lagoon Nebula
Om sy 28ste verjaardag te vier, het Hubble hierdie bostaande foto van die Lagoon Nebula geneem. Kyk net hoe wonderlik is die nebula saamgestel . Kleurskakerings van lig tot donker en natuurlik ook fantastiese kleure. Die hele nebula is ongeveer 4000 ligjare weg van die aarde af, en is `n ongelooflike 55 ligjare wyd, 20 ligjare hoog en 4 ligjare wyd is. Kan jy vir jouself indink, hoe magtig groot is die nebula, maar nog groter is ons Skepper van alle dinge op die aarde en in die ruimte.
HUBBLE TELESKOOP VERNOEM NA EDWIN HUBBLE
Ek wil vir jou uitnooi om na die foto te kom kyk by, TEENSPANNING.WORDPRESS.CO.ZA wat op sy beurt weer die trotse handewerk is van ons Staatspresident Peter Spickett ZS6SP. Moet dit nie mis nie, dit is asemrowend.
Die LAGOON NEBULA was alreeds in 1654, deur die Italiaanse sterrekundige Giovanni Battista Hodierna opgemerk . Die nebula is seker een, van die mees gefotografeerde nebulas tot op hede.
Hoekom is daar besluit om die Hubbleteleskoop te bou.? Daar moes gesoek word na galaktiekas en wêrelde, wat moontlik kan bestaan baie ver in die ruimte in.
The Hubble Ruimte Teleskoop is vernoem na Dr. Edwin Hubble. (1853 – 1953)
Maar om die wêrelde te kon opspoor en sien, moes die teleskope op baie spesiale plekke geplaas word. Dit moes ver buite stede en op die hoogste plekke gebou word. Dit moes bo die wolke en vuil lug wees. Daar is egter `n bietjie verder gegaan met Hubble naamlik, om die teleskoop bo die aarde in die ruimte te plaas. Daar kom geen obstruksies voor nie.
Die Hubble ruimteteleskoop was gelanseer op 24 April 1990, vanaf die ruimtependeltuig die Discovery. Hubble vlieg teen 27,000 kilometer per uur in `n lae aarde omwenteling, van sowat 547 kilometer bo moeder aarde.
So het die tyd ons ook alweer ingehaal, en ek moet groet. Onthou om die artikels in TEENSPANNING te gaan lees, en ook om die meegaande fotos te sien. Al MRK se bedrywighede word ook in TEENSPANNING vir jou gegee. So jy bly maklik op hoogte van wat selfs, volgende week ook gaan plaasvind.
Ek beplan om volgende week een of ander te bespreek tov Wêreld Radio-Amateurdag. Ek mag `n fout maak maar ek het nie iets opgespoor op die SARL se nuusbulletins asook op die SARL se webbladsy nie. Indien so, tog jammer nê.
Van my Johann ZS6PSS, mooiloop, hou asseblief jou oë oop, en wees asseblief bedag op jou en jou familie se veiligheid.
Volg hierdie blad via e-mail
Tik in jou e-mail adres om in kennis gestel te word van nuwe artikels.
Sluit aan by 10 ander intekenaars
OVG 15 JULIE 2018 KAN LEWE OP VERAF GELEë WERELD WAARGENEEM WORD* * RUSSIESE RUIMTETUIG STEL NUWE REKORD OP NA INTERNASIONALE RUIMTETUIG. * * HOEKOM IS DAAR GOLWE OP DIE SEE. 2018-07-16
OVG 8 JULIE 2018 LAAI JY JOU SELFOON REG * * DAAR KAN OP JOU GESPIOENEER WORD MET `N MASJIEN WAT DEUR MURE KAN SIEN. 2018-07-16
OVG 1 Julie – JOU TYD VAN VERWISSELING VAN DIE TYDELIKE MET DIE EWIGE KAN DEUR GOOGLE VOORSPEL WORD. * * ROBOT HET NOU PAS `N OOGOPERASIE AFGEHANDEL. * * en DIE WITHOED KUBERKRAKERS 2018-07-16
OVG 24 JUNIE 2018 WêRELD SE KRAGTIGSTE REKENAAR – WêRELD SE EERSTE ELEKTROMAGNETIESE KANON. 2018-06-27
OVG 18 JUNIE 2018 – VANDAG HOEKOM IS DIE MENS BANG VIR A I en — NUWE KOOLSTOF ULTRAKAPASITOR BATTERY. 2018-06-27
OVG 10 JUNIE 2018 – WARMWATER VLOEI STILLE OSEAAN BINNE – MAAN BEWEEG STADIG WEG VAN AARDE. 2018-06-27
MRK Program 2018
18 Augustus Klubbyeenkoms
15 September AJV
13 Oktober RAE
20 Oktober Klubbyeenkoms
27, 28 Oktober CQ WW Contest SSB
17 November Klubbyeenkoms
ZS2 Sprint 2018-07-22
Benoni swopshop 2018-07-28
RSGB Islands on the Air (IOTA) contest 2018-07-28 – 2018-07-29
SARL HF Foon kompetisie 2018-08-05
Opgradeer jou bestaande batterylaaier na een met heelwat intelligensie of gebruik dit om jou sonpaneel te reguleer. Die klub het 'n aantal stelletjies saamgevoeg vir diegene wat self hul eie batterylaaierreguleerder wil bou. Stelletjies is R130. Diagramme en program is op die web beskikbaar. Kontak: sekretaris@zs6mrk.org